అంతర్జాతీయ ఖగోళ సమాఖ్య

అంతర్జాతీయ ఖగోళ సమాఖ్య (ఆంగ్లం International Astronomical Union-IAU), ప్రపంచంలోని వివిధ జాతీయ ఖగోళ సంఘాల సమాఖ్య. ఇది అంతర్జాతీయ సైన్సు కౌన్సిల్ సభ్యత కలిగినది. ఇది అంతర్జాతీయంగా అధికారికంగా గుర్తింపబడింది. దీని కేంద్రము ఫ్రాన్స్ లోని పారిస్ నగరంలో ఉంది. దీని పని, విశ్వంలోని శరీరాలైన నక్షత్రాలను, గ్రహాలను, ఆస్టెరాయిడ్ లను అధ్యయనం చేయడం. వీటికి సరైన పేర్లు పెట్టడం.

చరిత్ర 

అ.ఖ.స. (IAU) 1919లో యేర్పడినది.

సమాఖ్య 

అ.ఖ.స. (IAU) లో 9,785 వ్యక్తిగత సభ్యులు గలరు. వీరందరూ పి.హెచ్.డి డాక్టరేట్లు కలిగి ఉన్నారు. ఉద్యోగరీత్యా ఖగోళశాస్త్రజ్ఞులు. వీరేగాక 63 జాతీయ సభ్యులు, వివిధ దేశాలకు ప్రాతినిధ్యం వహించేవారున్నారు. 87% వ్యక్తిగత సభ్యులు పురుషులు, 13% స్త్రీలు. ఈ సమాఖ్యకు ప్రస్తుత ఛైర్మన్ క్యాథరిన్ జె.సెరాస్కీ

సాధారణ సభలు 

అ.ఖ.స. (IAU), ప్రతి మూడేండ్లకొకసారి సమావేశమౌతుంది. (రెండవ ప్రపంచ యుద్ధ కాలం లో ఇది సమావేశం కాలేదు.)
 27వ సాధారణ సభ, 2009 బ్రెజిల్ లోని రియో డీ జెనీరో సమావేశమగుటకు నిశ్చయింపబడింది.
 28వ సాధారణ సభ, చైనా లోని బీజింగ్లో 2012 లో సమావేశమగుటకు నిశ్చయింపబడింది.

క్రితం సమావేశాల పట్టిక :

26వ సాధారణ సభ , 'గ్రహం' నిర్వచనము 

26వ సాధారణ సభ 2006 ఆగస్టు 14 నుండి ఆగస్టు 25 వరకు చెక్ రిపబ్లిక్ లోని ప్రేగ్లో సమావేశమైనది. ఈ సమావేశములలో గ్రహం నిర్వచనాన్ని రూపొందించారు. ప్లూటో గ్రహాన్ని దాని హోదానుండి తొలగించారు. మరుగుజ్జు గ్రహాల గూర్చి చర్చించి, ఇవి 3 కలవని నిర్ధారించారు. అవి సెరిస్, ప్లూటో, ఎరిస్. అ.ఖ.స. పని విధానాలను రూపొందించారు.  ఈ సమావేశం 12 రోజులు జరిగింది. ఇందులో 2412 మది పాల్గొన్నారు,

ఇవీ చూడండి 
 ఖగోళ శాస్త్రము
 ఇస్రో

బయటి లింకులు 
 Website of the International Astronomical Union
 XXVIth General Assembly 2006
 XXVIIth General Assembly 2009

మూలాలు 
 Statutes of the IAU, VII: General Assembly, ss. 13-15

ఖగోళ శాస్త్రం